אברהם זילברברג

אברהם זילברברג (15 בדצמבר 1915 - 19 ביוני 1980) היה איש ציבור ישראלי שכיהן כחבר הכנסת מטעם המערך בכנסת השביעית והשמינית.

זילברברג נולד בפולין. בתקופת מלחמת העולם השנייה שהה בסיביר. בשנת 1948 עלה, לאחר הקמת מדינת ישראל. 

עם עלייתו נמנה זילברברג בין מייסדי מושב בית אלעזרי. היה חבר סתריה. לאורך השנים פעל במסגרת תנועת המושבים. ליווה את מושבי הדרום מטעם תנועת המושבים ובספטמבר 1956 נבחר למזכירות תנועת המושבים. בסוף שנות ה-50 היה מנהל מחלקת משקי הביסוס שליוותה את משקי העולים ונחשב לנציג מושבי ההתיישבות החדשה שלאחר קום המדינה. במאי 1960 נבחר לסגן המזכיר של תנועת המושבים. בהמשך נבחר לכהן כמשנה למזכ"ל התנועה. במושב בית אלעזרי היה זילברברג מזכיר במשך מספר שנים, אך לאחר זמן הודח בבחירות.

בסוף 1965 צורף למזכירות מפא"י. כחבר מפלגת העבודה נבחר לשמש יו"ר מחוז המושבים של המפלגה וכיהן כחבר הכנסת (1969–1977).

זילברברג היה מאנשי הגוש של לוי אשכול ופנחס ספיר ובשנת 1974 תמך ביצחק רבין. אולם לקראת סוף 1976 העביר את תמיכתו לשמעון פרס.

קישורים חיצוניים

מכתביו
 
 
 
 ;  
 
 ברק חולף - או קרן אור, דבר, 14 בדצמבר 1973
 המשך הכתבה ברק חולף - או קרן אור, דבר, 14 בדצמבר 1973

הערות שוליים

חברי כנסת מטעם המערך עבודה-מפ"ם
ישראלים ילידי פולין
עולים לאחר קום המדינה: 1948–1950
חברי הכנסת השביעית
חברי הכנסת השמינית
מייסדי מושבים
מזכירי תנועת המושבים
ישראלים שנולדו ב-1915
ישראלים שנפטרו ב-1980